title: Решение (ОВППС) 2016/609 на Съвета от 18 април 2016 година за изменение на Решение 2010/413/ОВППС относно ограничителни мерки срещу Иран

text:
                  20.4.2016

                  BG

                  Официален вестник на Европейския съюз

                  L 104/19

            РЕШЕНИЕ (ОВППС) 2016/609 НА СЪВЕТА
      от 18 април 2016 година
      за изменение на Решение 2010/413/ОВППС относно ограничителни мерки срещу Иран
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за Европейския съюз, и по-специално член 29 от него,
      като взе предвид Решение 2010/413/ОВППС на Съвета от 26 юли 2010 г. относно ограничителни мерки срещу Иран и за отмяна на Обща позиция 2007/140/ОВППС (1), и по-специално член 23 от него,
      като взе предвид предложението на върховния представител на Съюза по въпросите на външните работи и политиката на сигурност,
      като има предвид, че:

                  (1)

                  На 26 юли 2010 г. Съветът прие Решение 2010/413/ОВППС.

                  (2)

                  На 14 юли 2015 г. Германия, Китай, Обединеното кралство, Руската федерация, Съединените американски щати и Франция, с подкрепата на върховния представител на Съюза по въпросите на външната политика и политиката на сигурност, постигнаха договореност с Иран за дългосрочно цялостно решение на иранския ядрен въпрос. Успешното изпълнение на Съвместния всеобхватен план за действие (СВПД) ще гарантира изключително мирния характер на иранската ядрена програма и ще осигури пълното вдигане на всички свързани с ядрения въпрос санкции.

                  (3)

                  На 20 юли 2015 г. Съветът за сигурност на Организацията на обединените нации прие Резолюция 2231 (2015), с която се одобрява СВПД, призовава се за цялостното му изпълнение съгласно графика, установен в СВПД, и се предвиждат действия, които да се изпълняват в съответствие със СВПД.

                  (4)

                  В СВПД, както е предвидено в Резолюция 2231 (2015) на Съвета за сигурност на ООН, се предвижда по-специално, че Съюзът трябва да премахне действащите ограничителни мерки срещу определени лица и образувания на „датата на преход“ (18 октомври 2023 г.), която е осем години след „датата на приемане“ (18 октомври 2015 г.), или по-рано въз основа на доклад на генералния директор на Международната агенция за атомна енергия (МААЕ) до Съвета на управляващите на МААЕ и едновременно с това до Съвета за сигурност на ООН, в който се посочва заключението на МААЕ, че всички ядрени материали в Иран продължават да се използват само за мирни цели („по-общо заключение“).

                  (5)

                  Съветът преразгледа изложението на мотивите относно едно образувание, което трябва да бъде предмет на ограничителни мерки до датата на преход, и взе решение те да бъдат допълнени.

                  (6)

                  Вписването в приложението към настоящото решение следва да се прилага до 22 октомври 2016 г.

                  (7)

                  Поради това Решение 2010/413/ОВППС следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Приложение II към Решение 2010/413/ОВППС се изменя, както е посочено в приложението към настоящото решение.
      Член 2
      Настоящото решение влиза в сила в деня след публикуването му в Официален вестник на Европейския съюз.

         Съставено в Люксембург на 18 април 2016 година.

               За Съвета

               Председател

            F. MOGHERINI

         (1)  ОВ L 195, 27.7.2010 г., стр. 39.

         ПРИЛОЖЕНИЕ
         Следното образувание се вмъква в приложение II, част I.Б към Решение 2010/413/ОВППС до 22 октомври 2016 г.:
         I.   Лица и образувания, участващи в дейности, свързани с ядрени или балистични ракети, и лица и образувания, подкрепящи правителството на Иран
         Б.   Образувания

                        Име

                        Идентификационни данни

                        Основания

                        Дата на включване в списъка

                        „7а (*).

                        Bank Saderat Iran (включително всички клонове) и дъщерни дружества:

                        Bank Saderat Tower, 43 Somayeh Ave, Tehran, Iran.

                        Чрез обработването на акредитиви на Организацията на отбранителните индустрии (DIO) през март 2009 г. Bank Saderat нарушава разпоредбите на Резолюция 1737 на ССООН, която посочва DIO и следователно изисква замразяване на всякакви средства, финансови активи и икономически ресурси и забранява предоставянето на достъп до тях. Чрез обработването на тези акредитиви Bank Saderat помага на DIO да наруши и забраната, съдържаща се в Резолюция 1747 на ССООН, относно закупуването и доставянето от Иран на всякакви оръжия и свързани с тях материали.

                                    а)

                                    Bank Saderat PLC (London)

                        5 Lothbury, London, EC2R 7 HD, UK

                        Дъщерно дружество, 100 % собственост на Bank Saderat

            (*)  В съответствие с Решение (ОВППС) 2016/609 на Съвета настоящото вписване се прилага до 22 октомври 2016 г.“


title: 2014/789/ЕС: Решение на Съвета от 10 ноември 2014 година за сключването от името на Европейския съюз и на неговите държави членки на Допълнителния протокол към Споразумението за свободна търговия между Европейския съюз и неговите държави членки, от една страна, и Република Корея, от друга страна, с оглед отчитане на присъединяването на Хърватия към Европейския съюз

text:
               14.11.2014

               BG

               Официален вестник на Европейския съюз

               L 329/1

         РЕШЕНИЕ НА СЪВЕТА
   от 10 ноември 2014 година
   за сключването от името на Европейския съюз и на неговите държави членки на Допълнителния протокол към Споразумението за свободна търговия между Европейския съюз и неговите държави членки, от една страна, и Република Корея, от друга страна, с оглед отчитане на присъединяването на Хърватия към Европейския съюз

      (2014/789/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, член 100, параграф 2, член 167, параграф 3 и член 207 във връзка с член 218, параграф 6, втора алинея, буква а), подточка v) от него,
   като взе предвид Акта за присъединяването на Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               В съответствие с Решение 2014/257/ЕС на Съвета (1) Допълнителният протокол към Споразумението за свободна търговия между Европейския съюз и неговите държави членки, от една страна, и Република Корея, от друга страна, с оглед отчитане на присъединяването на Хърватия към Европейския съюз („Допълнителния протокол“) беше подписан и се прилага временно, считано от 1 юли 2013 до приключване на процедурите по сключването му.

               (2)

               Допълнителният протокол следва да бъде одобрен,

         ПРИЕ НАСТОЯЩОТО РЕШЕНИЕ:
   Член 1
   Допълнителният протокол към Споразумението за свободна търговия между Европейския съюз и неговите държави членки, от една страна, и Република Корея, от друга страна, с оглед отчитане на присъединяването на Хърватия към Европейския съюз се одобрява от името на Съюза и на неговите държави членки (2).
   Член 2
   Председателят на Съвета определя лицето(ата), упълномощено(и) да отправи(ят) от името на Съюза и неговите държави членки уведомлението, посочено в член 9от Допълнителния протокол, във връзка с приключването на вътрешните процедури, необходими за влизането в сила на Допълнителния протокол.
   Член 3
   Настоящото решение влиза в сила в деня на приемането му.

      Съставено в Брюксел на 10 ноември 2014 година.

            За Съвета

            Председател

         M. MARTINA

      (1)  ОВ L 140, 14.5.2014 г., стр. 1.

      (2)  Текстът на Допълнителния протокол ще бъде публикуван заедно с решението за неговото подписване.


title: Решение 2014/71/ОВППС на Съвета от 18 ноември 2013 година за подписване и сключване на Споразумение между Европейския съюз и Република Чили за създаване на рамка за участието на Република Чили в операциите на Европейския съюз за управление на кризи

text:
               11.2.2014

               BG

               Официален вестник на Европейския съюз

               L 40/1

         РЕШЕНИЕ 2014/71/ОВППС НА СЪВЕТА
   от 18 ноември 2013 година
   за подписване и сключване на Споразумение между Европейския съюз и Република Чили за създаване на рамка за участието на Република Чили в операциите на Европейския съюз за управление на кризи
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него, във връзка с член 218, параграфи 5 и 6 от Договора за функционирането на Европейския съюз,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               Условията за участие на трети държави в операции на Европейския съюз за управление на кризи следва да бъдат установени в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.

               (2)

               След като на 26 април 2010 г. бе прието решение на Съвета за разрешаване на започването на преговори, върховният представител на Съюза по въпросите на външните работи и политиката на сигурност договори споразумение между Европейския съюз и Република Чили за създаване на рамка за участието на Република Чили в операциите на Европейския съюз за управление на кризи („споразумението“).

               (3)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Република Чили за установяване на рамка за участието на Република Чили в операциите на Европейския съюз за управление на кризи се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето(лицата), упълномощено(и) да подпишe(ат) споразумението, за да бъде обвързан Съюзът.
   Член 3
   Председателят на Съвета извършва от името на Съюза нотификацията, предвидена в член 16, параграф 1 от споразумението (1).
   Член 4
   Настоящото решение влиза в сила в деня на приемането му.

      Съставено в Брюксел на 18 ноември 2013 година.

            За Съвета

            Председател

         C. ASHTON

      (1)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2012/647/ЕС: Решение на Съвета от 16 октомври 2012 година за назначаване на член от Германия в Комитета на регионите

text:
               18.10.2012

               BG

               Официален вестник на Европейския съюз

               L 287/11

         РЕШЕНИЕ НА СЪВЕТА
   от 16 октомври 2012 година
   за назначаване на член от Германия в Комитета на регионите
   (2012/647/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие Решение 2009/1014/ЕС (1) и Решение 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Petra ROTH се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2015 г.:

               —

               Г-жа Dagmar MÜHLENFELD, Oberbürgermeisterin der Stadt Mülheim an der Ruhr.

         Член 2
   Настоящото решение влиза в сила в деня на приемането му.

      Съставено в Люксембург на 16 октомври 2012 година.

            За Съвета

            Председател

         A. D. MAVROYIANNIS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на Съвета от 28 ноември 2002 година за създаване на механизъм за оценка на правните системи и на тяхното прилагане на национално равнище в борбата срещу тероризма

text:
Важна правна забележка

|

32002D0996

Официален вестник n° L 349 , 24/12/2002 стр. 0001 - 0003 специално чешко издание глава 19 том 06 стр. 68  - 70 специално испанско издание глава 19 том 06 стр. 68  - 70 специално унгарско издание глава 19 том 06 стр. 68  - 70 специално литвийско издание глава 19 том 06 стр. 68  - 70 LV.ES глава 19 том 06 стр. 68  - 70 MT.ES глава 19 том 06 стр. 68  - 70 PL.ES глава 19 том 06 стр. 68  - 70 SK.ES глава 19 том 06 стр. 68  - 70 специално словенско издание глава 19 том 06 стр. 68  - 70

		20021128Решение на Съветаот 28 ноември 2002 годиназа създаване на механизъм за оценка на правните системи и на тяхното прилагане на национално равнище в борбата срещу тероризма(2002/996/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 29 и член 34, параграф 1 от него,като взе предвид инициативата на Кралство Испания [1],като взе предвид становището на Европейския парламент [2],като има предвид, че:(1) На своята среща на 20 септември 2001 г. Съветът по правосъдие и вътрешни работи реши съгласно точка 15 от заключенията, че комитетът по член 36 ще изработи по-лек и по-бърз вариант на механизма за оценка, определен в Съвместно действие 97/827/ПВР от 5 декември 1997 г., с което се създава механизъм за оценка на прилагането и изпълнението на национално равнище на международните задължения в борбата срещу организираната престъпност в националния план [3], с цел да се определят правилата за оценка на националните мерки за борба срещу тероризма.(2) Необходимо е да се подобрят националните правни системи в областта на борбата срещу тероризма и тяхното изпълнение.(3) Приемането и изпълнението на правни разпоредби е първостепенно задължение на всяка държава-членка, но в рамките на Европейския съюз държавите-членки се уведомяват взаимно за съдържанието на своите правни норми с цел да постигнат по-голяма ефективност в борбата срещу тероризма.(4) Съгласно предоставения от Съвета от 20 септември 2001 г. мандат е необходимо да се създаде механизъм, който да позволява, в рамките на сътрудничество по Договора, държавите-членки оценяват в дух на равенство и взаимно доверие своите национални правни системи в борбата срещу тероризма и тяхното прилагане.РЕШИ:Член 1Създаване на механизъм за оценка1. Въвежда се механизъм за оценка на националните предохранителни мерки в борбата срещу тероризма в рамките на международното сътрудничество между държавите-членки според правилата, които са описани по-долу.2. Всяка държава-членка гарантира, че нейните национални органи ще сътрудничат тясно с екипите за оценка, които се създават в рамките на настоящото решение, с цел неговото прилагане, като се зачитат нормите на националното законодателство и на морала.Член 2Предмет на оценка1. За всяка оценка комитетът по член 36 по предложение на председателството определя темата на оценката и реда на държавите-членки.В зависимост от избраната конкретна тема за оценка комитетът по член 36 избира работна група на Съвета, която да я извърши, или при необходимост решава да я извърши самият той.Комитетът по член 36 определя периодичността на оценките.2. Оценката се подготвя от председателството на Съвета, подпомагано от генералния секретариат на Съвета, по-специално от националните експерти, които са командировани за тази цел към този орган. Комисията участва в пълен обем в тези дейности.3. Първата оценка трябва да бъде завършена най-късно до средата на 2003 г.Член 3Определяне на експертите1. По инициатива на председателството и в срок от най-много четири седмици от датата, на която комитетът по член 36 реши да започне оценка по определена тема, всяка държава-членка съобщава на генералния секретариат на Съвета имената на един до трима експерти, които имат сериозен опит в борбата срещу тероризма съгласно темата за оценка и са съгласни да участват в поне едно оценяване.2. Председателството изготвя списък на експертите, определени от държавите-членки, и го съобщава на комитета по член 36 или на работната група за оценяването.Член 4Екип за оценкаВъз основа на списъка по член 3, параграф 2 председателството съставя екип от двама експерти за оценяване на всяка държава-членка, като гарантира, че те няма да са нейни граждани.Имената на експертите, които са избрани за всеки екип за оценяване, се съобщават на комитета по член 36 или на работната група за оценяването.Генералният секретариат на Съвета и Комисията оказват съдействие на екипа за оценка във всичките му дейности.Член 5Съставяне на въпросникС помощта на генералния секретариат на Съвета и Комисията председателството съставя въпросник, който ще служи за оценяване на всички държави-членки в рамките на определена тема, съгласно член 2, параграф 1 и го предава за одобрение на комитета по член 36 или на работната група за оценяване. При нужда ще бъде поискано становището на всяка работна група на Съвета, която е компетентна в областта, която се оценява. Този въпросник цели да събере цялата полезна информация за извършване на оценяването. Оценяваната държава-членка гарантира, че ще попълни въпросника възможно най-подробно в срок до един месец и ако е необходимо, ще приложи всички необходими правни разпоредби и технически и практически данни.Член 6Посещение за оценкаНай-много шест седмици, след като получи попълнения въпросник, ако счете за необходимо, екипът за оценяване посещава оценяваната държава-членка, за да изясни отговорите съгласно програма, съставена от посетената държава-членка по предложение на оценяващия екип, и се среща с политически, административни, митнически, полицейски или съдебни органи, или всякакви други инстанции.Член 7Изготвяне на проект на докладНай-късно до петнадесет дни, след като получи попълнения въпросник или след посещението, посочено в член 6, ако има такова, оценяващият екип съставя кратък проект на доклад, адресиран до оценяваната държавата-членка, която трябва в шестседмичен срок да даде своето становище по него. Ако счете за необходимо, екипът коригира своя доклад в съответствие със забележките, изпратени му от оценяваната държава-членка.Член 8Обсъждане и приемане на доклада1. Председателството изпраща проект на доклада, който е поверителен, до членовете на комитета по член 36 или до работната група за оценяване заедно със забележките на оценяваната държава-членка, които не са отразени от оценяващия екип.2. Заседанието на комитета по член 36 или работната група за оценяване започва с представяне на проект на доклада от членовете на оценяващия екип. След това представителят на оценяваната държава-членка излага своите коментари, информации и обяснения. Комитетът по член 36 или работната група за оценяване обсъждат проекта на доклада и приемат заключенията си с консенсус.3. В края на оценяването председателството съобщава на Съвета резултатите по съответен начин. Ако прецени, Съветът може да отправи препоръки към оценяваната държава-членка и да я покани да отчете напредъка си в определен срок.4. По силата на член 9, параграф 2 председателството уведомява Европейския парламент за изпълнението на механизма за оценка в края на дадено оценяване.Член 9Поверителност1. Експертните екипи са длъжни да съблюдават поверителния характер на всяка получена от тях информация в рамките на мисията им. За целта държавите-членки гарантират, че експертите, които посочват по член 3, имат необходимото ниво на достъп.2. Докладът, изготвен в рамките на настоящото решение, има най-малко ниво "за служебно ползване". На своя отговорност държавата-членка може да направи доклада обществено достояние. За да публикува отделни части от доклада, държавата-членка трябва да има съгласието на Съвета.Член 10Оценка на механизмаНай-късно след първото оценяване на всички държави-членки Съветът разглежда правилата и полето на приложение на механизма и, ако е необходимо, изменя настоящото решение.Член 11Произвеждане на действиеНастоящото решение влиза в сила в деня на публикуването му в Официален вестник.Член 12ПубликуванеНастоящото решение се публикува в Официален вестник.Съставено в Брюксел на 28 ноември 2002 година.За СъветаПредседателB. Haarder[1] ОВ C 151, 25.6.2002 г., стр. 14.[2] Становище от 24 септември 2002 г. (още непубликувано в Официален вестник).[3] ОВ L 344, 15.12.1997 г., стр. 7.--------------------------------------------------


title: 2009/576/ЕО: Решение на Съвета от 27 юли 2009 година за назначаване на заместник-член от Обединеното кралство в Комитета на регионите

text:
               30.7.2009

               BG

               Официален вестник на Европейския съюз

               L 198/55

      РЕШЕНИЕ НА СЪВЕТА

   от 27 юли 2009 година
   за назначаване на заместник-член от Обединеното кралство в Комитета на регионите
   (2009/576/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Обединеното кралство,
   като има предвид, че:

               (1)

               На 24 януари 2006 г., Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След оставката на г-н Robert NEILL се освободи едно място за заместник-член на Комитета на регионите,

         РЕШИ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2010 г.:
   г-н Roger EVANS, Assembly Member for Havering & Redbridge, England (назначен от името на Greater London Assembly).
   Член 2
   Настоящото решение поражда действие от деня на приемането му.

      Съставено в Брюксел на 27 юли 2009 година.

            За Съвета

            Председател

         C. BILDT

      (1)  ОВ L 56, 25.2.2006 г., стр. 75.


title: 2008/818/ЕО: Решение на Европейския парламент и на Съвета от 22 октомври 2008 година за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               29.10.2008

               BG

               Официален вестник на Европейския съюз

               L 285/13

      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

   от 22 октомври 2008 година
   за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
   (2008/818/ЕО)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Комисията,
   като имат предвид, че:

               (1)

               Европейският фонд за приспособяване към глобализацията („фондът“) беше създаден с цел да предостави допълнителна подкрепа на съкратените работници, засегнати от последиците от големи структурни промени в моделите на световната търговия, и да ги подпомогне при повторното им интегриране на пазара на труда.

               (2)

               Междуинституционалното споразумение от 17 май 2006 г. позволява мобилизиране на фонда в рамките на годишна горна граница от 500 милиона евро.

               (3)

               На 6 февруари 2008 г. Испания внесе заявление за мобилизиране на фонда във връзка със съкращения в автомобилния сектор, по-конкретно по отношение на работниците, съкратени от Delphi Automotive Systems España, S.L.U. Заявлението съответства на изискванията за определяне на финансовото участие, предвидени в член 10 от Регламент (ЕО) № 1927/2006.

               (4)

               На 8 май 2008 г. Литва внесе заявление за мобилизиране на фонда във връзка със съкращения в текстилния сектор, и по- конкретно по отношение на работниците, съкратени от Alytaus Tekstilė. Заявлението съответста на изискванията за определяне на финансовото участие, предвидени в член 10 от Регламент (ЕО) № 1927/2006.

               (5)

               Следователно фондът следва да бъде мобилизиран за предоставяне на финансово участие в отговор на заявленията,

         РЕШИХА:
   Член 1
   За общия бюджет на Европейския съюз за 2008 финансова година Европейският фонд за приспособяване към глобализацията се мобилизира за отпускане на сумата от 10 770 772 евро под формата на бюджетни кредити за поети задължения и за плащания.
   Член 2
   Настоящото решение следва да бъде публикувано в Официален вестник на Европейския съюз.

      Съставено в Страсбург на 22 октомври 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J.-P. JOUYET

      (1)  ОВ C 139, 14.6.2006 г., стp. 1.

      (2)  ОВ L 406, 30.12.2006 г., стр. 1.


title: 2008/516/ЕО: Решение на Европейския парламент от 24 април 2007 година относно приключването на сметките във връзка с изпълнението на бюджета на Европейската агенция за околната среда за 2005 финансова година

text:
               15.7.2008

               BG

               Официален вестник на Европейския съюз

               L 187/111

      РЕШЕНИЕ НА ЕВРОПЕЙСКИЯ ПАРЛАМЕНТ

   от 24 април 2007 година
   относно приключването на сметките във връзка с изпълнението на бюджета на Европейската агенция за околната среда за 2005 финансова година
   (2008/516/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателния годишен отчет на Европейската агенция за околната среда за 2005 финансова година (1),
   като взе предвид доклада на Сметната палата за окончателния годишен отчет на Европейската агенция за околната среда за 2005 финансова година, заедно с отговорите на Агенцията (2),
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕИО) № 1210/90 на Съвета от 7 май 1990 г. за създаване на Европейска агенция за околната среда и Европейска мрежа за информация и наблюдение на околната среда (4), и по-специално член 13 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0103/2007),

               1.

               Отбелязва, че окончателният годишен отчет на Европейската агенция за околната среда за финансовите 2004 и 2005 година е, както следва:
               Отчет за приходите и разходите за финансовите 2004 и 2005 година

                           (в хиляди евро)

                           2005 г.

                           2004 г.

                           Приходи

                           ЕО субсидия

                           34 970

                           29 658

                           Други субсидии

                           745

                           1 998

                           Банкова лихва

                           153

                           126

                              Приходи общо (A)

                              35 868

                              31 782

                              Разходи

                              Разходи по дял 1 общо

                           Плащания

                           13 958

                           12 447

                           Плащания — приходи с определено предназначение

                           207

                           2

                           Пренесени бюджетни кредити

                           510

                           435

                           Пренесени бюджетни кредити — приходи с определено предназначение

                           343

                           66

                              Разходи по дял 2 общо

                           Плащания

                           2 960

                           3 451 (6)

                           Плащания — приходи с определено предназначение

                           16

                           Пренесени бюджетни кредити

                           896

                           394

                           Пренесени бюджетни кредити — приходи с определено предназначение

                           63

                           0

                              Разходи по дял 3 общо

                           Плащания

                           8 942

                           9 543

                           Плащания — приходи с определено предназначение

                           841

                           14

                           Пренесени бюджетни кредити

                           4 075

                           4 845

                           Пренесени бюджетни кредити — приходи с определено предназначение

                           1 891

                           2 419

                              Разходи общо (Б)

                              34 702

                              33 616

                              Нетен резултат за годината (A - Б)

                              1 164

                              -2 822

                           Пренесени и анулирани бюджетни кредити

                           373

                           507

                           Пренесени и анулирани възстановени суми

                           0

                           Корекции за пренасяне от предходната година на бюджетни кредити, налични към 31.12 и произтичащи от приходи с определено предназначение

                           2 997

                           0

                           Баланс, пренесен от предходната година

                           -6 360

                           -4 190

                           Анулирани приходи с определено предназначение

                           98

                           Разлики в обменен курс

                           - 7

                           3

                           Отчитане, отнасящо се за предходни години

                           0

                           43

                              Баланс, пренесен към следващ период

                              -1 832

                              -6 360

                              NB: Отклоненията при общата сума се дължат на закръгляване.

                              Източник: информация, подадена от Агенцията — тази таблица обобщава данните, представени от Агенцията в годишния счетоводен отчет.

               2.

               Одобрява приключването на сметките на Европейската агенция за околната среда за финансовата 2005 година;

               3.

               Възлага на своя председател да предаде настоящото решение на изпълнителния директор на Европейската агенция за околната среда, Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 266, 31.10.2006 г., стр. 1.

      (2)  ОВ C 312, 19.12.2006 г., стр. 36.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 120, 11.5.1990 г., стр. 1. Регламент, последно изменен с Регламент (EО) № 1641/2003 (ОВ L 245, 29.9.2003 г., стр. 1).

      (5)  ОВ L 357, 31.12.2002 г., стр. 72.

      (6)  Включва 905 823 EUR за данъци върху собствеността, платени на датската държава. Агенцията е на мнение, че сумата би трябвало да се върне.

      NB: Отклоненията при общата сума се дължат на закръгляване.

      Източник: информация, подадена от Агенцията — тази таблица обобщава данните, представени от Агенцията в годишния счетоводен отчет.


title: 2007/633/ЕО: Решение на Съвета от 18 септември 2007 година за сключване на Споразумение между Европейската общност и Нова Зеландия относно някои аспекти на въздухоплавателните услуги

text:
               2.10.2007

               BG

               Официален вестник на Европейския съюз

               L 256/27

      РЕШЕНИЕ НА СЪВЕТА

   от 18 септември 2007 година
   за сключване на Споразумение между Европейската общност и Нова Зеландия относно някои аспекти на въздухоплавателните услуги
   (2007/633/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2, във връзка с член 300, параграф 2, първа алинея, първо изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               С решение от 5 юни 2003 г. Съветът упълномощи Комисията да започне преговори с трети страни за замяна на някои разпоредби в съществуващи двустранни споразумения със споразумение на Общността.

               (2)

               Комисията договори от името на Общността споразумение с Нова Зеландия относно някои аспекти на въздухоплавателните услуги в съответствие с механизмите и насоките в приложението към решението от 5 юни 2003 г.

               (3)

               Споразумението беше подписано от името на Общността при условие за евентуалното му сключване на по-късна дата в съответствие с Решение 2006/466/ЕО на Съвета (2).

               (4)

               Споразумението следва да бъде одобрено,

         РЕШИ:
   Член 1
   Споразумението между Европейската общност и Нова Зеландия относно някои аспекти на въздухоплавателните услуги се одобрява от името на Общността.
   Член 2
   Председателят на Съвета е упълномощен да посочи лице, което е оправомощено да извърши нотификацията, предвидена в член 8, параграф 1 от споразумението.

      Съставено в Брюксел на 18 септември 2007 година.

            За Съвета

            Председател

         R. PEREIRA

      (1)  Все още непубликувано в Официален вестник.

      (2)  ОВ L 184, 6.7.2006 г., стр. 25.


title: Решение на Съвета от 22 април 1997 година относно сключването на Споразумение за възлагането на поръчки в областта на телекомуникациите и на Споразумение под формата на меморандум относно възлагането на поръчки от частни оператори в телекомуникациите между Европейската общност и Република Корея

text:
Важна правна забележка

|

31997D0784

Официален вестник n° L 321 , 22/11/1997 стр. 0030 - 0031 специално чешко издание глава 06 том 02 стр. 335  - 336 специално испанско издание глава 06 том 02 стр. 335  - 336 специално унгарско издание глава 06 том 02 стр. 335  - 336 специално литвийско издание глава 06 том 02 стр. 335  - 336 LV.ES глава 06 том 02 стр. 335  - 336 MT.ES глава 06 том 02 стр. 335  - 336 PL.ES глава 06 том 02 стр. 335  - 336 SK.ES глава 06 том 02 стр. 335  - 336 специално словенско издание глава 06 том 02 стр. 335  - 336

		19970422Решение на Съветаот 22 април 1997 годинаотносно сключването на Споразумение за възлагането на поръчки в областта на телекомуникациите и на Споразумение под формата на меморандум относно възлагането на поръчки от частни оператори в телекомуникациите между Европейската общност и Република Корея(97/784/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално член 113, във връзка с член 228, параграф 2, първо изречение от него,като взе предвид предложението на Комисията,като има предвид, че Споразумението за възлагането на поръчки в областта на телекомуникациите и Споразумението под формата на меморандум относно възлагането на поръчки от частни оператори в телекомуникациите между Европейската общност и Република Корея, трябва да бъдат одобрени;като има предвид, че сключването на Споразумението за възлагането на поръчки в областта на телекомуникациите и на Споразумението под формата на меморандум трябва да се основава на член 113 от Договора, тъй като споразуменията се прилагат само за продукти и услуги, които са във връзка с възлагането на поръчки за тези продукти;като има предвид, че е подходящо Съветът да разреши на Комисията, след консултации със специален комитет, назначен от Съвета, да одобри измененията от името на Общността на приложение I от Споразумението за възлагането на поръчки в областта на телекомуникациите; като има предвид, обаче, че такова разрешение ще бъде ограничено до измененията, произтичащи от прилагането на процедурата по член 8 от Директива 93/38/ЕИО на Съвета от 14 юни 1993 г. относно координирането на процедурите по възлагане на поръчки от образувания, опериращи в секторите на водите, енергетиката, транспорта и телекомуникациите [1],РЕШИ, КАКТО СЛЕДВА:Член 1Споразумението за възлагането на поръчки в областта на телекомуникациите и Споразумението под формата на меморандум, относно възлагането на поръчки от частни оператори в телекомуникациите между Европейската общност и Република Корея се одобряват с настоящото от името на Общността.Текстовете на Споразумението и на Меморандума са приложени към настоящото решение.Член 2Председателят на Съвета се овластява с настоящото решение да посочи лицето, оправомощено да подпише споразумението и меморандума, с цел да се обвърже Общността.Член 3Комисията е овластена с настоящото да одобри от името на Общността измененията в приложение I към Споразумението за възлагането на поръчки в областта на телекомуникациите.Комисията се подпомага за тази цел от специален комитет, назначен от Съвета.Овластяването, посочено в първата алинея, е ограничено до измененията, които ще бъдат наложени от прилагането на процедурите по член 8 от Директива 93/38/ЕИО.Съставено в Люксембург на 22 април 1997 година.За СъветаПредседателJ. Van Aartsen[1] ОВ L 199, 9.8.1993 г., стр. 84. Директива, последно изменена с Акта за присъединяване от 1994 г.--------------------------------------------------


title: Решение (ОВППС) 2016/1990 на Съвета от 14 ноември 2016 година за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (Това название не засяга позициите по отношение на статута и е съобразено с Резолюция 1244/1999 на ССООН и становището на Международния съд относно обявяването на независимост от страна на Косово. ) (EULEX KOSOVO)

text:
                  15.11.2016

                  BG

                  Официален вестник на Европейския съюз

                  L 306/16

            РЕШЕНИЕ (ОВППС) 2016/1990 НА СЪВЕТА
      от 14 ноември 2016 година
      за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (*) (EULEX KOSOVO)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
      като взе предвид предложението на върховния представител на Съюза по въпросите на външните работи и политиката на сигурност,
      като има предвид, че:

                  (1)

                  На 4 февруари 2008 г. Съветът прие Съвместно действие 2008/124/ОВППС (1).

                  (2)

                  На 14 юни 2016 г. Съветът прие Решение (ОВППС) 2016/947 (2) за изменение на Съвместно действие 2008/124/ОВППС, с което удължи мандата на EULEX KOSOVO до 14 юни 2018 г. и предвиди нова референтна сума за изпълнението на мандата на мисията в Косово до 14 декември 2016 г. и за подкрепа на пренасочените съдебни производства в рамките на една държава членка до 14 юни 2017 г.

                  (3)

                  Следва да се предвиди нова референтна сума за изпълнението на мандата на EULEX KOSOVO до 14 юни 2017 г.

                  (4)

                  Нищо в настоящото решение не следва да се тълкува като засягащо независимостта и самостоятелността на съдиите и прокурорите.

                  (5)

                  Поради специалното естество на дейностите на EULEX KOSOVO в подкрепа на пренасочените съдебни производства в рамките на една държава членка, уместно е в настоящото решение да се определи сумата, предвидена за покриване на подкрепата за пренасочените съдебни производства в рамките на една държава членка, а изпълнението на тази част от бюджета да се осигури чрез отпускане на безвъзмездни средства.

                  (6)

                  Правилата за участие в тръжните процедури на мисията и правилата за произход, приложими за стоките, които тя може да закупува, следва да бъдат приведени в съответствие с разпоредбите за другите граждански мисии по линия на ОПСО.

                  (7)

                  Съвместно действие 2008/124/ОВППС следва да бъде съответно изменено.

                  (8)

                  EULEX KOSOVO ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

            ПРИЕ НАСТОЯЩОТО РЕШЕНИЕ:
      Член 1
      Съвместно действие 2008/124/ОВППС се изменя, както следва:

                  1)

                  Член 16 се изменя, както следва:

                              а)

                              параграф 1 се заменя със следното:
                              „1.   Референтната сума, предназначена за покриване на разходите на EULEX KOSOVO до 14 октомври 2010 г., е в размер на 265 000 000 EUR.
                              Референтната сума, предназначена за покриване на разходите на EULEX KOSOVO от 15 октомври 2010 г. до 14 декември 2011 г., е в размер на 165 000 000 EUR.
                              Референтната сума, предназначена за покриване на разходите на EULEX KOSOVO от 15 декември 2011 г. до 14 юни 2012 г., е в размер на 72 800 000 EUR.
                              Референтната сума, предназначена за покриване на разходите на EULEX KOSOVO от 15 юни 2012 г. до 14 юни 2013 г., е в размер на 111 000 000 EUR.
                              Референтната сума, предназначена за покриване на разходите на EULEX KOSOVO от 15 юни 2013 г. до 14 юни 2014 г., е в размер на 110 000 000 EUR.
                              Референтната сума, предназначена за покриване на разходите на EULEX KOSOVO от 15 юни 2014 г. до 14 октомври 2014 г., е в размер на 34 000 000 EUR.
                              Референтната сума, предназначена за покриване на разходите на EULEX KOSOVO от 15 октомври 2014 г. до 14 юни 2015 г., е в размер на 55 820 000 EUR.
                              Референтната сума, предназначена за покриване на разходите на EULEX KOSOVO от 15 юни 2015 г. до 14 юни 2016 г., е в размер на 77 000 000 EUR.
                              Референтната сума, предназначена за покриване на разходите на EULEX KOSOVO за периода от 15 юни 2016 г. до 14 юни 2017 г., е в размер на 86 850 000 EUR.
                              От сумата, посочена в девета алинея, предназначена за покриване на разходите на EULEX KOSOVO за изпълнението на мандата на мисията в Косово, се покриват в размер на 34 500 000 EUR за периода от 15 юни до 14 декември 2016 г. и в размер на 23 250 000 EUR за периода от 15 декември 2016 г. до 14 юни 2017 г.; 29 100 000 EUR покриват разходите за подкрепа на пренасочените съдебни производства в рамките на една държава членка за периода от 15 юни 2016 г. до 14 юни 2017 г. и покрива със задна дата и разходите, произтичащи от подкрепата за пренасочените съдебни производства, считано от 1 април 2016 г. Комисията подписва споразумение за отпускане на безвъзмездни средства за тази сума със секретар, действащ от името на секретариата, който отговаря за администрирането на пренасочените съдебни производства. Към това споразумение за отпускане на безвъзмездни средства се прилагат правилата за безвъзмездните средства, предвидени в Регламент (ЕС, Евратом) № 966/2012 на Европейския парламент и на Съвета (**).
                              Референтната сума за EULEX KOSOVO за следващия период се определя от Съвета.

                                 (**)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).“;"

                              б)

                              параграф 2 се заменя със следното:
                              „2.   Всички разходи се управляват в съответствие с правилата и процедурите, приложими за общия бюджет на Съюза. Участието на физически и юридически лица при възлагането на договори за обществени поръчки с финансиране от бюджета на мисията е отворено без ограничения. Освен това не се прилагат правила за произход на стоките, закупени от EULEX KOSOVO.“;

                              в)

                              параграф 3 се заменя със следното:
                              „3.   При условие че получи одобрението на Комисията, ръководителят на мисията може да сключи технически договорености с държавите — членки на ЕС, с участващите трети държави и други международни участници, разположени в Косово, относно предоставянето на оборудване, услуги и помещения за EULEX KOSOVO. Позицията на страна по договори за поръчка или по договорености, сключени от EUPT Косово за EULEX KOSOVO по време на фазата на планиране и подготовка, се прехвърля на EULEX KOSOVO по целесъобразност. Активите на EUPT Косово се прехвърлят на EULEX KOSOVO.“

                  2)

                  В член 18 параграф 1 се заменя със следното:
                  „1.   ВП е упълномощен да предоставя на Организацията на обединените нации, НАТО/КФОР и други трети страни, асоциирани с настоящото съвместно действие и с Frontex, класифицирана информация и документи на ЕС, създадени за целите на EULEX KOSOVO, до съответното ниво на класификация за всеки от тях, в съответствие с Решение 2013/488/ЕС. За улеснение на това се съставят местни технически споразумения.“

            Член 2
      Настоящото решение влиза в сила в деня на приемането му.

         Съставено в Брюксел на 14 ноември 2016 година.

               За Съвета

               Председател

            F. MOGHERINI

         (*)  Това название не засяга позициите по отношение на статута и е съобразено с Резолюция 1244/1999 на ССООН и становището на Международния съд относно обявяването на независимост от страна на Косово.

         (1)  Съвместно действие 2008/124/ОВППС на Съвета от 4 февруари 2008 г. относно мисията на Европейския съюз в областта на върховенството на закона в Косово, EULEX KOSOVO (ОВ L 42, 16.2.2008 г., стр. 92).

         (2)  Решение (ОВППС) 2016/947 на Съвета от 14 юни 2016 г. за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (EULEX KOSOVO) (ОВ L 157, 15.6.2016 г., стр. 26).


title: Решение (ОВППС) 2017/682 на Комитета по политика и сигурност от 29 март 2017 година за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2016/332 (BiH/25/2017)

text:
               11.4.2017

               BG

               Официален вестник на Европейския съюз

               L 98/20

         РЕШЕНИЕ (ОВППС) 2017/682 НА КОМИТЕТА ПО ПОЛИТИКА И СИГУРНОСТ
   от 29 март 2017 година
   за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2016/332 (BiH/25/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6, параграф 1 от него,
   като има предвид, че:

               (1)

               Съгласно член 6, параграф 1 от Съвместно действие 2004/570/ОВППС Съветът оправомощи Комитета по политика и сигурност (КПС) да взема съответните решения за назначаването на командващия силите на ЕС за военната операция на Европейския съюз в Босна и Херцеговина („командващ силите на ЕС“).

               (2)

               На 23 февруари 2016 г. КПС прие Решение (CFSP) 2016/332 (2) за назначаване на генерал-майор Friedrich SCHRÖTTER за командващ силите на ЕС.

               (3)

               Командващият операцията на ЕС препоръча бригаден генерал Anton WALDNER да бъде назначен за нов командващ силите на ЕС на мястото на генерал-майор Friedrich SCHRÖTTER, считано от 28 март 2017 г.

               (4)

               Военният комитет на ЕС подкрепя тази препоръка.

               (5)

               Поради това Решение (ОВППС) 2016/332 следва да бъде отменено.

               (6)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.

               (7)

               На 12 и 13 декември 2002 г. Европейският съвет от Копенхаген прие декларация, в която се посочва, че договореностите „Берлин плюс“ и тяхното изпълнение ще се прилагат само за онези държави — членки на Съюза, които са също или членки на НАТО, или страни по инициативата „Партньорство за мир“, и които впоследствие са сключили двустранни споразумения за сигурност с НАТО,

         ПРИЕ НАСТОЯЩОТО РЕШЕНИЕ:
   Член 1
   Бригаден генерал Anton WALDNER се назначава за командващ силите на ЕС за военната операция на Европейския съюз в Босна и Херцеговина, считано от 28 март 2017 г.
   Член 2
   Решение (ОВППС) 2016/332 се отменя.
   Член 3
   Настоящото решение влиза в сила на 28 март 2017 г.

      Съставено в Брюксел на 29 март 2017 година.

            За Комитета по политика и сигурност

            Председател

         W. STEVENS

      (1)  ОВ L 252, 28.7.2004 г., стр. 10.

      (2)  Решение (ОВППС) 2016/332 на Комитета по политика и сигурност от 23 февруари 2016 г. за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение BiH/22/2014 (BiH/23/2016) (ОВ L 62, 9.3.2016 г., стр. 14).


title: 2008/521/ЕО: Решение на Европейския парламент от 24 април 2007 година относно освобождаването от отговорност във връзка с изпълнението на бюджета на Европейската агенция по лекарствата за финансовата 2005 година

text:
               15.7.2008

               BG

               Официален вестник на Европейския съюз

               L 187/128

         РЕШЕНИЕ НА ЕВРОПЕЙСКИЯ ПАРЛАМЕНТ
   от 24 април 2007 година
   относно освобождаването от отговорност във връзка с изпълнението на бюджета на Европейската агенция по лекарствата за финансовата 2005 година
   (2008/521/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция по лекарствата за финансовата 2005 година (1),
   като взе предвид доклада на Сметната палата относно окончателните годишни отчети на Европейската агенция по лекарствата за финансовата 2005 година, заедно с отговорите на Агенцията (2),
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (4), и по-специално член 68 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0099/2007),

               1.

               Освобождава от отговорност изпълнителния директор на Европейската агенция по лекарствата във връзка с изпълнението на бюджета на Агенцията за финансовата 2005 година;

               2.

               Представя своите забележки в следващата по-долу резолюция;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по лекарствата, Съвета, Комисията и на Сметната палата, и да осигури публикуването им в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 266, 31.10.2006 г., стр. 4.

      (2)  ОВ C 312, 19.12.2006 г., стр. 12.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 136, 30.4.2004 г., стр. 1. Регламент, изменен с Регламент (EО) № 1901/2006 (ОВ L 378, 27.12.2006 г., стр. 1).

      (5)  ОВ L 357, 31.12.2002 г., стр. 72.
    ---documentbreak---

               15.7.2008

               BG

               Официален вестник на Европейския съюз

               L 187/129

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 24 април 2007 година,
   съдържаща забележките, които са неразделна част от решението за освобождаване от отговорност във връзка с изпълнението на бюджета на Европейската агенция по лекарствата за финансовата 2005 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция по лекарствата за финансовата 2005 година (1),
   като взе предвид доклада на Сметната палата относно окончателните годишни отчети на Европейската агенция по лекарствата за финансовата 2005 година, заедно с отговорите на Агенцията (2),
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (4), и по-специално член 68 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0080/2007),

               А.

               като има предвид, че Сметната палата декларира, че е получила основателни уверения, че годишният отчет за финансовата година, приключила на 31 декември 2005 г., е надежден и че извършените операции, взети като цяло, са законосъобразни и редовни;

               Б.

               като има предвид, че на 27 април 2006 г. Парламентът освободи директора от отговорност във връзка с изпълнението на бюджета на Агенцията за финансовата 2004 година (6) и в резолюцията, придружаваща решението за освобождаване от отговорност, Парламентът, наред с другото:

                           —

                           отбелязва констатацията на Сметната палата, че сключените с банки договори са били в сила в продължение на повече от 5 години, което е в противоречие с правилата за прилагане на финансовия регламент на Агенцията, които изискват ново обявяване на търг най-малко на всеки пет години; отбелязва, че отговорът на Агенцията, в който се обясняват причините за забавянето на поканата за търга и се посочват ползите, постигнати чрез пряко договаряне с банката, ще бъде взет под внимание при обмислянето на бъдещи изменения на Финансовия регламент,

                           —

                           изтъква, че новото законодателство относно лекарствените продукти, прието през 2004 г., е оказало значително въздействие върху работата и управленските структури на Агенцията,

         Общи бележки относно по-голямата част от агенциите на ЕС, за които се изисква индивидуално освобождаване от отговорност

               1.

               Счита, че непрекъснато нарастващият брой на общностните агенции и дейностите на някои от тях като че ли не формират част от цялостната политическа рамка, че областта на компетенции на някои агенции невинаги отразява действителните потребности на Съюза и очакванията на гражданите и отбелязва, че като цяло агенциите невинаги имат добра репутация, нито добри отзиви в печата;

               2.

               Поради това приканва Комисията да определи цялостна политическа рамка относно създаването на нови общностни агенции и да представя анализ на разходите и ползите, преди да се създаде нова агенция, като непрекъснато следи да се избягва всяко дублиране на дейности с други агенции или с областта на компетенции на други европейски организации;

               3.

               Приканва Сметната палата да дава становище по анализа на разходите и ползите, преди Парламентът да вземе решение;

               4.

               Приканва Комисията да представя на всеки пет години анализ на добавената стойност на всяка съществуваща агенция; приканва всички заинтересовани институции при отрицателна оценка на добавената стойност на дадена агенция да предприемат необходимите мерки, като преформулират мандата на съответната агенция или я закрият;

               5.

               Предвид нарастващия брой регулаторни агенции изразява съжаление, че преговорите по проекта на институционално споразумение за оперативната рамка на тези агенции все още не са приключили и приканва компетентните служби на Сметната палата и Комисията да направят всичко възможно за бързо сключване на такова споразумение;

               6.

               Отбелязва, че бюджетната отговорност на Комисията налага необходимост от по-тясно обвързване на агенциите с Комисията; приканва Комисията и Съвета да вземат всички необходими мерки за предоставяне на блокиращо малцинство на Комисията в надзорните органи на регулаторните агенции до 31 декември 2007 г. и да предвидят такова малцинство от самото начало при създаването на нови агенции;

               7.

               Приканва Сметната палата да добави към годишния си доклад допълнителна глава, посветена на всички агенции, подлежащи на освобождаване от отговорност във връзка с изпълнението на бюджета по отчетите на Комисията, така че да предостави много по-ясна представа за използването на средствата на ЕС от агенциите;

               8.

               Припомня принципа, съгласно който всички общностни агенции, независимо дали субсидирани или не, подлежат на освобождаване от отговорност от Парламента във връзка с изпълнението на бюджета, дори и в случай че в учредителните им актове са предвидени органи, които вземат решение за такова освобождаване от отговорност;

               9.

               Приканва Сметната палата да извърши одит за добро финансово управление на всички агенции и да докладва за това пред съответните комисии на Парламента, включително Комисията по бюджетен контрол;

               10.

               Отбелязва, че броят на агенциите непрекъснато расте и че в съответствие с политическата отговорност на Комисията за функционирането на агенциите, която далеч надхвърля чисто логистичната подкрепа, е налице все по-голяма необходимост генералните дирекции на Комисията, които отговарят за създаването и наблюдението на агенциите, да разработят единен подход към агенциите; счита, че изграждането на структура, подобна на създадената от агенциите за координиране между заинтересованите генерални дирекции, би могла да бъде един прагматичен начин за постигане на напредък по установяването от Комисията на единен подход по всички въпроси, свързани с агенциите;

               11.

               Приканва Комисията да подобри административната и техническата помощ за агенциите, като се отчита нарастващата сложност на административните правила и техническите проблеми на Общността;

               12.

               Отбелязва липсата на дисциплинарни органи във всички общностни агенции и приканва службите на Комисията да вземат необходимите мерки за създаване на такъв механизъм;

               13.

               Приветства значителните подобрения в координацията между агенциите на ЕС, които им позволяват да решават повтарящите се проблеми и правят сътрудничеството с Комисията и Парламента по-ефективно;

               14.

               Счита, че мярката, предприета от редица агенции, за създаване на обща услуга за поддръжка, целяща да приведе компютърните системи за финансово управление в съответствие с тези на Комисията, трябва да се продължи и разшири;

               15.

               Призовава агенциите да подобрят сътрудничеството си и съизмерването си с другите субекти в съответната област; насърчава Комисията да приеме мерките, които счита за необходими, за да подпомогне агенциите да подобрят репутацията си и да популяризират своята дейност;

               16.

               Призовава Комисията да излезе с предложение за хармонизиран формат на ежегодното отчитане на агенциите и да разработи показатели за постигнатите резултати, което да позволи сравнение на ефикасността им;

               17.

               Приканва агенциите в началото на всяка година да представят показатели за работата, по които могат да бъдат оценявани;

               18.

               Приканва всички агенции все повече да използват цели, които са конкретни, измерими, постижими, реалистични и срочни (SMART), което би трябвало да доведе до по-реалистично планиране и постигане на целите;

               19.

               Изразява съгласие със Сметната палата, че Комисията също носи отговорност за (финансовото) управление на агенциите; следователно настоятелно приканва Комисията да наблюдава и при необходимост да насочва и да подпомага ръководните органи на различните агенции, особено във връзка с правилното прилагане на тръжни процедури, процедури по прозрачност на назначенията, добро финансово управление (понижено разходване и завишено бюджетиране) и преди всичко правилното прилагане на правилата относно рамката за вътрешен контрол;

               20.

               Счита, че работните програми на агенциите трябва да отразяват техния принос от оперативна и количествена гледна точка и че трябва да се отделя необходимото внимание на стандартите на Комисията за вътрешен контрол;

         Конкретни бележки

               21.

               Отбелязва, че изпълнението на бюджета, процентите на усвояване на бюджетните кредити за поети задължения (94 %) и бюджетните кредити за плащания (82 %) като цяло са били високи и че за административни разходи (дял II) процентът на усвояване на бюджетни кредити за поети задължения е бил по-малко от 90 %, като повече от 40 % от задълженията са пренесени към следващата финансова година;

               22.

               Отбелязва, че бюджетът на агенцията е нараснал значително между 2003 и 2005 г. поради разширяването на Европейския съюз и новите му задачи; изразява голямо задоволство от увеличаването на бюджетните средства и пълното изпълнение на бюджетния ред по програмата за лекарствените средства, предназначени за лечение на редки заболявания („лекарства сираци“);

               23.

               Приканва Агенцията да гарантира, че достъп до съответните компютърни системи ще имат само членове на персонала, на които са делегирани такива права;

               24.

               Приканва Агенцията да включи в отчетите си средствата (7), събрани от други агенции и органи, за финансиране на съвместна поддръжка за развитие на техните информационни системи за финансово управление;

               25.

               Изисква процедурите по възлагане на поръчки да са прозрачни и да следват ръководните правила, включително и в сферата на информационните технологии;

               26.

               Приканва Агенцията възможно най-скоро да информира Парламента за новата покана за търг относно банковите договори съгласно стандартните правила;

               27.

               Изтъква, че новото законодателство в сферата на фармацевтиката, прието през 2004 г., оказва значително влияние върху работата на агенцията, управленските ѝ структури и състава ѝ; поздравява агенцията за успешното адаптиране към новата регулаторна рамка, влязла в сила през ноември 2005 г.;

               28.

               Изразява задоволство от стартирането на службата за МСП, която оказва финансова и административна подкрепа на микропредприятията и малките и средните предприятия, съгласно Регламент (ЕО) № 2049/2005 на Комисията (8);

               29.

               Приветства усилията на агенцията да предоставя повече научни консултации в ранните етапи на разработване на нови лекарствени средства, както и въвеждането на мерки за ускоряване на оценката на лекарствени средства, които са от жизнена необходимост за общественото здраве; отбелязва извършената работа от агенцията за улесняване на бързото оценяване на ваксини в случай на грипна пандемия;

               30.

               Отправя искане преди 1 януари 2010 г. и на всеки пет години след това агенцията да поръчва независимо външно оценяване на постиженията си въз основа на регламента за създаването ѝ и на работните програми, приети от управителния съвет. Още изисква оценяването да касае работните методи и влиянието на Агенцията и да взема под внимание гледните точки на заинтересованите страни, едновременно на общностно и национално равнище. Изисква управителният съвет на агенцията да проучи заключенията от оценяването и да изготви проектопрепоръки към Комисията и Парламента, които биха били необходими по отношение на промените в агенцията, работните ѝ методи и програми, оценяването, като препоръките към Комисията и Европейския парламент да са общодостъпни, публикувани например на интернет страниците им, и средствата, необходими за извършване на външното оценяване, да се отпускат от бюджета на съответната генерална дирекция.

      (1)  ОВ C 266, 31.10.2006 г., стр. 4.

      (2)  ОВ C 312, 19.12.2006 г., стр. 12.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 136, 30.4.2004 г., стр. 1. Регламент, изменен с Регламент (EО) № 1901/2006 (ОВ L 378, 27.12.2006 г., стр. 1).

      (5)  ОВ L 357, 31.12.2002 г., стр. 72.

      (6)  ОВ L 340, 6.12.2006 г., стр. 107.

      (7)  Приблизително 400 000 EUR.

      (8)  Регламент (EО) № 2049/2005 на Комисията от 15 декември 2005 г. за определянето по силата на Регламент (ЕО) № 726/2004 на Европейския парламент и на Съвета на правила относно плащането на такси и получаването на административно съдействие от Европейската агенция по лекарствата от страна на микро-, малки и средни предприятия (ОВ L 329, 16.12.2005 г., стр. 4).


title: Решение 2011/170/ОВППС на Съвета от 21 март 2011 година за изменение на Решение 2010/330/ОВППС относно интегрираната мисия на Европейския съюз за спазване на правовия ред в Ирак EUJUST LEX-IRAQ

text:
               22.3.2011

               BG

               Официален вестник на Европейския съюз

               L 76/61

         РЕШЕНИЕ 2011/170/ОВППС НА СЪВЕТА
   от 21 март 2011 година
   за изменение на Решение 2010/330/ОВППС относно интегрираната мисия на Европейския съюз за спазване на правовия ред в Ирак EUJUST LEX-IRAQ
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 него,
   като има предвид, че:

               (1)

               На 7 март 2005 г. Съветът прие Съвместно действие 2005/190/ОВППС относно интегрираната мисия на Европейския съюз за спазване на правовия ред в Ирак EUJUST LEX (1). Срокът на това съвместно действие, което впоследствие беше изменено и удължено, изтече на 30 юни 2009 г.

               (2)

               На 11 юни 2009 г. Съветът прие Съвместно действие 2009/475/ОВППС (2), с което срокът на EUJUST LEX беше удължен с още 12 месеца до 30 юни 2010 г. и съгласно което през този период EUJUST LEX трябваше да започне пилотна фаза, включваща дейности в Ирак.

               (3)

               На 14 юни 2010 г. Съветът прие Решение 2010/330/ОВППС (3), с което срокът на EUJUST LEX беше удължен с още 24 месеца до 30 юни 2012 г. и съгласно което през този период EUJUST LEX-IRAQ трябваше постепенно да промени дейностите си и съответните структури в Ирак, като се съсредоточи главно върху специализираното обучение и същевременно продължи да извършва дейности извън страната, според необходимостта.

               (4)

               В Решение 2010/330/ОВППС се предвижда референтна сума, предназначена за покриване на разходите, свързани с EUJUST LEX-IRAQ, за периода от 1 юли 2010 г. до 30 юни 2011 г. Тази референтна сума следва да бъде увеличена, така че да покрие оперативните нужди на мисията, и съответно Решение 2010/330/ОВППС следва да бъде изменено.

               (5)

               Мандатът на мисията се осъществява при условия на сигурност, които може да се влошат и да застрашат целите на външната дейност на Съюза, определени в член 21 от Договора.

               (6)

               Структурата на командване и контрол на мисията не следва да засяга договорната отговорност на ръководителя на мисията към Комисията за изпълнение на бюджета на мисията,

         ПРИЕ НАСТОЯЩОТО РЕШЕНИЕ:
   Член 1
   Член 11, параграф 1 от Решение 2010/330/ОВППС се заменя със следното:

      „1.   Референтната сума, предвидена за покриване на свързаните с мисията разходи за периода от 1 юли 2010 г. до 30 юни 2011 г., е 22 300 000 EUR.“

   Член 2
   Настоящото решение влиза в сила в деня на приемането му.

      Съставено в Брюксел на 21 март 2011 година.

            За Съвета

            Председател

         C. ASHTON

      (1)  ОВ L 62, 9.3.2005 г., стр. 37.

      (2)  ОВ L 156, 19.6.2009 г., стр. 57.

      (3)  ОВ L 149, 15.6.2010 г., стр. 12.


title: 2011/29/ЕС: Решение на Европейския парламент и на Съвета от 15 декември 2010 година относно мобилизиране на Инструмента за осигуряване на гъвкавост

text:
               19.1.2011

               BG

               Официален вестник на Европейския съюз

               L 14/20

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 15 декември 2010 година
   относно мобилизиране на Инструмента за осигуряване на гъвкавост
   (2011/29/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 27, пета алинея от него,
   като взеха предвид предложението на Европейската комисия,
   като имат предвид, че след като разгледаха всички възможности за преразпределяне на бюджетни кредити в рамките на подфункция 1а и функция 4, на помирителната среща от 11 ноември 2010 г. двата клона на бюджетния орган се съгласиха да мобилизират Инструмента за осигуряване на гъвкавост, за да допълнят финансирането в бюджета за 2011 г. над тавана на подфункция 1а и функция 4 на:

               —

               18 милиона евро за програмата „Обучение през целия живот“ по подфункция 1a;

               —

               16 милиона евро за програмата „Конкурентоспособност и иновации“ по подфункция 1a;

               —

               71 милиона евро за Палестина по функция 4,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2011 година Инструментът за осигуряване на гъвкавост се мобилизира за предоставяне на сумата от 34 милиона евро като бюджетни кредити за поети задължения по подфункция 1а и 71 милиона евро като бюджетни кредити за поети задължения по функция 4.
   Тази сума ще се използва за допълване на финансирането на:

               —

               18 милиона евро за програмата „Обучение през целия живот“ по подфункция 1a;

               —

               16 милиона евро за програмата „Конкурентоспособност и иновации“ по подфункция 1a;

               —

               71 милиона евро за Палестина по функция 4.

         Член 2
   Настоящото решение се публикува в Официален вестник на Европейския съюз.

      Съставено в Страсбург на 15 декември 2010 година.

            За Европейския парламент

            Председател

         J. BUZEK

            За Съвета

            Председател

         O. CHASTEL

      (1)  ОВ C 139, 14.6.2006 г., стр. 1.